दशकों बाद, गुजरात के तत्कालीन मुख्यमंत्री ने इन्हीं झूठों का इस्तेमाल, भंगियों के लिए अपनी सरकार की योजनाओं को प्रस्तुत करते हुए किया। ‘‘मैं यह नहीं मानता कि वे (वाल्मीकि) यह काम अपने जीवीकोपार्जन के लिए करते हैं। अगर ऐसा होता, तो वे पीढ़ी दर पीढ़ी यही काम न करते रहते। किसी न किसी वक्त, उनमें से किसी को यह ज्ञान मिला होगा कि ईश्वर और पूरे समाज की प्रसन्नता और भलाई के लिए यह काम करना उनका कर्तव्य है और जो ज़िम्मेदारी उन्हें ईश्वर ने सौंपी है, उसे उन्हें पूरा करना होगा। सफाई का यह आध्यात्मिक काम वे सदियों तक करते रहे, बिना यह समझे कि वे एक आध्यात्मिक कार्य कर रहे हैं। यह पीढ़ी दर पीढ़ी चलता रहा होगा। यह विश्वास करना असंभव है कि उनके पूर्वजों के सामने कोई और काम करने का विकल्प उपलब्ध नहीं था।’’ [3]